ශ්‍රී ලංකා ක්‍රිකට් පිලේ නිත්‍ය පුහුණුකරු තනතුර සඳහා විදෙස් පුහුණුකරුවන් තිදෙනෙකු අතර තරගයක් හටගෙන ඇත.ශ්‍රී ලංකා පිලේ හිටපු පුහුණුකරුවෙකු වූ ඔස්ට්‍රේලියාවේ ටොම් මුඩි, එංගලන්ත ජාතික මැතිව් මේනාඩ්, ශ්‍රී ලංකා හිටපු සහය පුහුණුකරු සිම්බාබ්වේ ජාතික ට්‍රෙවර් පෙනී යන මහත්වරු ක්‍රිකට් පුහුණුකරු තනතුර අපේක්ෂාවෙන් සිටිති.මේ තිදෙනාට අමතරව හිටපු ඔස්ට්‍රේලියානු පුහුණුකරු ජෝන් බචනන් හා ශ්‍රී ලංකා හිටපු ටෙස්ට් ක්‍රිකට් ක්‍රීඩක චන්දික හතුරුසිංහ යන මහත්වරුන් මේ තනතුරට අයැදුම්පත් යොමු කර තිබු අතර ඒවා මූලික වටයේදීම ඉවත් කෙරුණි.ලෝක කුසලාන තරගාවලියට සහභාගීවීමෙන් අනතුරුව පුහුණුකරු ධුරයෙන් සමුගත් ට්‍රෙවර් බේලිස්ගේ පුරප්පාඩුව සම්පූර්ණ කිරීමට ජාත්‍යන්තර හා දේශීය වශයෙන් අයදුම්පත් කැඳවීමට ශ්‍රී ලංකා ක්‍රිකට් ආයතනය පියවර ගෙන තිබුණි.